<classify> Mechi walizopoteza ni dhidi ya Kagera Sugar waliyofungwa mabao 2-1 na dhidi ya Stand United waliyofungwa bao 1-0 katika mchezo uliochezwa siku tofauti kwenye uwanja wa Kambarage Shinyanga.Licha ya kufanya vibaya huko msemaji wa Mtibwa Sugar, Thobias Kifaru alisema hawawezi kushuka daraja, kwani bado wana mechi sita na kwamba ili kukaa vizuri wanahitaji kushinda michezo miwili tu na kuendelea kubaki Ligi Kuu msimu ujao.Akizungumza na gazeti hili jana, Kifaru alisema haelewi ni kitu gani kinachochangia kufanya vibaya kwani timu inapokuwa mazoezini huonekana kufanya vizuri lakini mara wanapoingia uwanjani hujikuta wakifanya vibaya.Hata mimi sielewi kitu gani kinaendelea, tunapojishika upepo unataka kutuangusha, lakini tunaendelea na mazoezi ili tufanye vizuri katika michezo yetu ijayo, alisema.Kifaru alisema kikosi hicho cha Mtibwa Sugar kimerudi juzi kikitokea Shinyanga na sasa kinaendelea na mazoezi ya nguvu kujiimarisha katika mchezo ujao dhidi ya mabingwa watetezi Azam Fc utakaochezwa Jumamosi.Alisema Kocha wao Mecky Mexime amekuwa akikazania mazoezi safu ya ushambuliaji ya kikosi hicho kwani imeonekana kuwa na tatizo sugu.Safu yetu ya ushambuliaji ina matatizo makubwa lakini niliangalia mazoezi yao nikaona Kocha anajaribu kuwapa mbinu ambazo zitawasaidia wakifika golini kufunga mabao tofauti na sasa wameonyesha udhaifu mkubwa, alisema.Kuhusu mchezo wao ujao dhidi ya Azam alisema itakuwa ni mechi ngumu kwao hasa ikizingatia kila mmoja atahitaji ushindi. Mtibwa awali ilikuwa ikiongoza msimamo wa ligi, mambo yamekuwa magumu kwao kwani inashika nafasi ya 12 ikiwa na pointi 23.  <topic>: michezo 